Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: értelmezése, illetve érvényesíthetõsége és tényleges érvényesülése. … Az Alkotmány 62. § (1) bekezdésében meghatározott és a gyülekezési jogról szóló 1989. évi III. törvényben (Gytv.) részletesen szabályozott gyülekezési jog alapvetõ
Paragraph Index: 331

1. Az országgyûlési biztos hatáskörének általános megalapozása … az országgyûlési biztos általában konkrét, egyedi aktusok által okozott alkotmányos joggal összefüggõ viszszásságok feltárásával foglalkozik, vagyis tevékenysége a jogalkalmazás alkotmányosságának vizsgálatára irányul. Ezen feladatának teljesítése azonban elválaszthatatlan a széles körû jogértelmezéstõl, melynek során az ombudsman juthat arra a megállapításra, hogy létezõ vagy hiányzó jogszabály okoz a hatóság gyakorlatában alkotmányos visszásságot. Az alkotmányos visszásság tényének vagy veszélyének megállapítása megköveteli, hogy az ombudsman az érintett alkotmányos joggal kapcsolatban alkotmány- és jogértelmezést végezzen. Az országgyûlési biztos hatásköre magában foglalja annak megállapítását, hogy a jogalkalmazás számára az érintett alkotmányos jogokból milyen követelmények adódnak. Az országgyûlési biztosnak éppen az a feladata, hogy a hatóságok törvényes és jogszerû mûködését az alkotmányosság magasabb szintû mércéjének alkalmazásával biztosítsa. Az országgyûlési biztos nem csak a törvényt és az egyéb jogszabályokat kéri számon a hatóság gyakorlatán, hanem közvetlenül az Alkotmány elõírásait is. Sajátos alkotmány-érvényesítõ szerepét az is alátámasztja, hogy jogköre az alkotmányos jogokkal kapcsolatos visszásság kiküszöbölésére irányul, s a visszásságot a jogalkalmazás során kell elhárítania. A visszásság fogalmának sajátosságára és a jogalkalmazás-centrikus értelmezés követelményeire tekintettel az országgyûlési biztos jogosult a gyülekezési jog tartalmának és feltételeinek kifejtésére.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes